এ বিষয়ে শিশু সাহিত্যিক ও সংগঠক আলী ইমাম বলেন, ‘আমাদের শিশু সংগঠনগুলোর কার্যক্রম কমে যাচ্ছে সামাজিক বন্ধ্যাত্বের কারণে, সামজিক অস্থিরতার কারণে। মাঠ হারিয়ে গেছে, শিশুদের সোনালি শৈশব হারিয়ে গেছে, ছেলেমেয়েদের পাঠ চেতনা কমে গেছে। শুধুমাত্র পাঠ্যপুস্তক পড়ে একটি শিশু বিকশিত হতে পারে না। এখন তারা ছোট্র একটা স্ক্রিনের মধ্যে নিজেদের বড় করে তুলছে। এতে তার মনের বিকাশ লাভ হচ্ছে না। আমাদের চারপাশে বেঁচে থাকার জন্য অনেক উপকরণ রয়েছে। সেটি শিল্পের মাধ্যমেই হোক, সঙ্গীত, গল্প-কবিতা লেখা বা পাঠচক্রের মাধ্যমেই হোক, যার মাধ্যমে নিজেকে গড়ে তোলা। এই গড়ে তোলার কাজটিইতো এখন হচ্ছে না। ফলে শিশুরা আর স্বত:স্ফুর্তভাবে কথা বলতে পারছে না, বড় চিন্তা করতে পারছে না, স্বপ্ন দেখতে পারছে না। শিশু সংগঠনগুলো স্বপ্ন দেখতে উদ্ধুদ্ধ করতো।’